CELEX: 32021R1795
Language: lt
Date: 2021-10-11 00:00:00
Title: Komisijos reglamentas (ES) 2021/1795 2021 m. spalio 11 d. kuriuo dėl didžiausios leidžiamosios terbutilazino liekanų koncentracijos tam tikruose produktuose ar ant jų ištaisomas Europos Parlamento ir Tarybos reglamentas (EB) Nr. 396/2005 (Tekstas svarbus EEE)

2021 10 12   
               
               
                  LT
               
               
                  Europos Sąjungos oficialusis leidinys
               
               
                  L 361/43
               
            
         KOMISIJOS REGLAMENTAS (ES) 2021/1795
         2021 m. spalio 11 d.
         kuriuo dėl didžiausios leidžiamosios terbutilazino liekanų koncentracijos tam tikruose produktuose ar ant jų ištaisomas Europos Parlamento ir Tarybos reglamentas (EB) Nr. 396/2005
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB (1), ypač į jo 14 straipsnio 1 dalies a punktą ir 49 straipsnio 2 dalį,
         kadangi:
         
                     (1)
                  
                  
                     didžiausia leidžiamoji terbutilazino liekanų koncentracija (toliau – DLK) nustatyta Reglamento (EB) 396/2005 II priede;
                  
               
                     (2)
                  
                  
                     Komisijos reglamentu (ES) 2021/618 (2) buvo iš dalies pakeistas Reglamentas (EB) Nr. 396/2005, saldiesiems kukurūzams, kukurūzams ir dvispalviams sorgams klaidingai nustatant 0,01 mg/kg terbutilazino DLK, o ne 0,02 mg/kg, kuri yra teisinga kiekybinio nustatymo riba (LOQ). 0,02 mg/kg LOQ atitinka Europos maisto saugos tarnybos pagrįstą nuomonę dėl nustatytos dabartinės DLK pagal Reglamento (EB) Nr. 396/2005 (3) 12 straipsnio 1 dalį;
                  
               
                     (3)
                  
                  
                     todėl Reglamentas (EB) Nr. 396/2005 turėtų būti atitinkamai ištaisytas;
                  
               
                     (4)
                  
                  
                     siekiant aiškumo ir teisinio tikrumo ekonominės veiklos vykdytojams ir vykdymo užtikrinimo institucijoms, šis reglamentas turėtų būti taikomas nuo tos pačios dienos kaip ir Reglamentas (ES) 2021/618;
                  
               
                     (5)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 396/2005 II priedas ištaisomas pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. lapkričio 6 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. spalio 11 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 70, 2005 3 16, p. 1.
         
            (2)  2021 m. balandžio 15 d. Komisijos reglamentas (ES) 2021/618, kuriuo dėl didžiausios leidžiamosios diklofopo, fluopiramo, ipkonazolio ir terbutilazino liekanų koncentracijos tam tikruose produktuose ar ant jų iš dalies keičiami Europos Parlamento ir Tarybos reglamento (EB) Nr. 396/2005 II ir III priedai (OL L 131, 2021 4 16, p. 55).
         
            (3)  Europos maisto saugos tarnyba. Reasoned opinion on the review of the existing maximum residue levels for terbuthylazine according to Article 12 of Regulation (EC) No 396/2005. EFSA Journal 2020; 18(1): 5980.
      
      
         
            PRIEDAS
            Reglamento (EB) Nr. 396/2005 II priedas ištaisomas taip:
            
                         
                     
                     
                        skiltyje „Terbutilazinas (F), (R)“ didžiausia leidžiamoji koncentracija saldiesiems kukurūzams (kodo numeris 0234000), kukurūzams (kodo numeris 0500030) ir dvispalviams sorgams (kodo numeris 0500080) pakeičiama tokiomis vertėmis:
                        
                                    a)
                                 
                                 
                                    kodo numeris 0234000, saldieji kukurūzai: „0,01 (*)(+)“ pakeičiama į „0,02 (*)(+)“;
                                 
                              
                                    b)
                                 
                                 
                                    kodo numeris 0500030, kukurūzai: „0,01 (*)“ pakeičiama į „0,02 (*)“;
                                 
                              
                                    c)
                                 
                                 
                                    kodo numeris 0500080, dvispalviai sorgai: „0,01 (*)“ pakeičiama į „0,02 (*)“.